| Amortissement DE CERTAINNES RENTES QUE LAISA LA ROYNE Marie a Mantes a deux chapelles | Philippus , Dei gratia , Francorum et Navarre rex , universis presentes litteras inspecturis , salutem . Notum facimus nos infrascriptas litteras vidisse formam que sequitur continentes : «Philippus , Dei gratia , Francorum rex , notum facimus universis tam presentibus quam futuris quod cum carissima domina et mater nostra Maria , Dei gratia , regina Francie , ob inclite recordacionis carissimi domini et genitoris nostri Philippi , quondam Francie regis , sueque ac nostre et clare memorie Jehanne quondam regine Francie , et consortis nostre carissime nec non ipsius domine et matris nostre ac nostrorum parentum et predecessorum animarum remedium et salutem ac etiam in honnore beatorum Pauli apostoli et Ludovici conffessoris , quondam regis Francorum , avi nostri , in ecclesia beate Marie de Mendonta duas capellanias perpetuas instituerit et fundaverit ac eisdem capellaniis LXIIII libras reddituales , videlicet cuilibet XXII libras parisensium pro dotte et fundatione ipsarum super magnarcha Medonte annis singulis capiendas de nostro beneplacito duxerit assignandas et XXXVI libras parisensium alias reddituales in et super redditibus proventibus et exhibitis dotalicii sui seu donationis propter numptias expendere et convertere pro adniverssariis et aliis usibus piis proponat . Nos , ipsius domine et matris nostre laudabile propositum commendantes , dictam assignationem LXIIII librarum predictis duabus capellaniis factam super archa predicta ratam et gratam habentes volumus , et eidem concedimus de gratia speciali quod ipsa domina et mater nostra alias XXXVI libras parisensium reddituales in quacumque parte dotalicii sui seu dominationis propter numptias , videlicet super reditibus prepositure vel castellanie de Medonta aut prepositure vel castellanie Paciaci , Aneti vel Nogenti seu Breuvalli prout eadem domina nostra viderit expedire et de hiis voluerit ordenare , assignet , convertat pro dictis piis usibus et espendat , volentes et constituentes expresse quod capellani in dictis duabus capellaniis in ecclesia beate Marie de Medonta ut predicitur fundatis per eam insituti vel quos poni vel institui de cetero secundum ipsius ordinationem contiget ibidem et successorum ipsorum dictas LXIIII libras super dicta magna archa de Medonta nec non ecclesis seu ecclesiastice personne quibus predicta regina dictas alias XXXVI libras redditus super redditibus et exitibus locorum ipsorum dabit pro dictis adnniversariis vel aliis piis usibus assignabit in locis redditibus et exhitibus supra dictis in quibus eas assignaverit , habeant capiant et percipiant annuatim perpetuo pacifice et quiete sine contradictione quacumque aut coactione eas aut aliquam partem ipsarum alienandi aut extra manum suam ponendi . Dantes omnibus nostris receptoribus et ministris qui pro tempore fuerint presentibus in mandatum nec cappelanis personnis et ecclesiis supradictis predictas C libras parisensium redditus persolvant de redditibus emolumentis et exhitibus supradictis terminis quos ipsa domina et mater nostra quantum ad hoc duxerit ordinandos absque alterius expectatione mendati , salvo in aliis jure nostro et in omnibus jure quolibet alieno . Quod ut ratum et stabile perpetuo perseveret , presentibus litteris nostrum facimus apponi sigillum . Datum Parisius , anno Domini M CCC XII , mense aprilis» . Nos autem predictam gratiam ratam et gratam habentes eamdem volumus et auctoritate regia confirmamus , volentes etiam eidem domine et matri nostre gratiam facere pleniorem , volumus et eidem concedimus de gratia speciali quod si totam sumwam continentem in gratia supradicta in fundationem alicujus cappelanie vel adnniversersarii non expenderet vel converteret antequam diem claudat extremum executores ejusdem vel alii quos ad hoc duxit deputandos , illud quod de summa hujusmodi remanebit expendere et convertere valeant in fundationem cappellaniarum vel alios pios usus juxta voluntatem et ordinationem regine predicte , salvo in aliis jure nostro et in omnibus quolibet jure alieno . Quod ut ratum et stabile perpetuo perseveret presentibus litteris nostrum facimus apponi sigillum . Datum Parisius , anno Domini M CCC XVI , mense febroarii .